പിടികിട്ടാപ്പുള്ളി 21 വര്ഷത്തിന് ശേഷംഅറസ്റ്റില് പാലോട്: 21 വര്ഷം മുമ്ബ് രജിസ്റ്റര് ചെയ്ത കേസില് ഉള്പ്പെട്ടതിനെ തുടര്ന്ന് നാടുവിട്ടയാളെ വടക്കാഞ്ചേരിയില് നിന്ന് പാലോട് പൊലീസ് അറസ്റ്റ് ചെയ്തു. മടത്തറ വേങ്കൊല്ല ബ്ലോക്ക് നമ്ബര് 186 ശ്രീലത ഭവനത്തില് സജിമോനെയാണ് 44 അറസ്റ്റ് ചെയ്തത്. 2000ത്തില് വേങ്കോല്ലയില് കടകള് ആക്രമിച്ച കേസില് ഉള്പ്പെട്ട ഇയാള് വിചാരണയ്ക്ക് ഹാജരാകാതെ ഒളിവില് പോവുകയും തുടര്ന്ന് കോടതി ഇയാളെ പിടികിട്ടാപ്പുള്ളിയായി പ്രഖ്യാപിക്കുകയുമായിരുന്നു. നാടുവിട്ടതിനു ശേഷം പാലക്കാട്, തൃശൂര് ജില്ലകളില് പല സ്ഥലങ്ങളിലായി ഇയാള് താമസിച്ചിരുന്നു. പൊലീസിന്റെ അന്വേഷണത്തില് ഇയാള് ഇപ്പോള് വിവാഹം ചെയ്ത് വടക്കാഞ്ചേരിയില് താമസിക്കുകയാണെന്ന് മനസിലായി. തുടര്ന്നാണ് ഇയാളെ പിടികൂടിയത്. പാലോട് സ്റ്റേഷന് ഇന്സ്പെക്ടര് സി.കെ. മനോജ്, എ.എസ്.ഐ അനില്കുമാര്, സി.പി.ഒ വിനിത്, ഡാന്സാഫ് അംഗങ്ങളായ ഗ്രേഡ് എസ്.ഐ ഷിബു കുമാര്, എ.എസ്.ഐ സജു എന്നിവരടങ്ങിയ സംഘമാണ് നിരന്തരമായ നിരീക്ഷണത്തിലൂടെ ഒളിവില് കഴിഞ്ഞ പ്രതിയെ പിടികൂടിയത്.